سجد قلبي على رمل الضلوع وهزه التنهيد
وانا في قلبي خيام الندم والخوف منصوبه
يارب افهق هلاكي والمنايا والدروب بعيد
ما دام المودماني للتراب تقوده دروبه
يا غياث الظوامي والثمام وجرهدي البيد
أعذني من جهنم والحشر والموت وكروبه
أنا ما نيب مشرك ولا فاسق ولا عربيد
أنا اللي لا عصى وأخطا تجهم واقلقه ثوبه
أنا عبدك ولد عبدك وجدّاني هَلَ التوحيد
خطاياي اخجلتني يالله الغفران والتوبة
وانا اللي يرتجف متل ارتجاف الخايف الرعديد
إذا شاف القبور الضيقات وحس بذنوبه
أنا الإنسان حمّال النقايض والكمد والكيد
غريق الطين واللذات من راسه لعرقوبه
أنا عبدك يا ربي وانت تفعل ما تشا وتريد
سألتك يالله بعفوٍ عظيم وهيّن دروبه